CELEX: 32016R0442
Language: el
Date: 2016-03-23 00:00:00
Title: Εκτελεστικός κανονισμός (ΕΕ) 2016/442 της Επιτροπής, της 23ης Μαρτίου 2016, για την τροποποίηση του εκτελεστικού κανονισμού (ΕΕ) αριθ. 170/2013 σχετικά με τη θέσπιση μεταβατικών μέτρων στον τομέα της ζάχαρης λόγω της προσχώρησης της Κροατίας

24.3.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 78/49
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/442 ΤΗΣ ΕΠΙΤΡΟΠΉΣ
   της 23ης Μαρτίου 2016
   για την τροποποίηση του εκτελεστικού κανονισμού (ΕΕ) αριθ. 170/2013 σχετικά με τη θέσπιση μεταβατικών μέτρων στον τομέα της ζάχαρης λόγω της προσχώρησης της Κροατίας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη προσχώρησης της Κροατίας,
   Έχοντας υπόψη την πράξη προσχώρησης της Κροατίας (1), και ιδίως τα άρθρα 41 και 16, σε συνδυασμό με το σημείο 4 του τμήματος 3 στοιχείο α) του παραρτήματος IV,
   Εκτιμώντας τα ακόλουθα:
   
               (1)
            
            
               Ο εκτελεστικός κανονισμός (ΕΕ) αριθ. 170/2013 της Επιτροπής (2) προβλέπει μεταβατικά μέτρα στον τομέα της ζάχαρης, ως αποτέλεσμα της προσχώρησης της Κροατίας στην Ένωση. Το κεφάλαιο ΙΙ τμήμα 2 του εν λόγω κανονισμού αφορά τον προσδιορισμό και την απομάκρυνση των πλεονασματικών ποσοτήτων ζάχαρης που βρίσκονταν στην Κροατία κατά την ημερομηνία προσχώρησής της. Καθορίζονται ιδίως οι προθεσμίες για τον προσδιορισμό των πλεονασματικών ποσοτήτων ζάχαρης, για την απομάκρυνσή τους και για την παροχή αποδεικτικών στοιχείων της απομάκρυνσης από τις σχετικές επιχειρήσεις στην Κροατία. Καθορίζονται, επίσης, οι περίοδοι αναφοράς που πρέπει να χρησιμοποιούνται για τον υπολογισμό του ποσού που πρέπει να καταβάλει η Κροατία σε περίπτωση που δεν απομακρυνθούν οι πλεονάζουσες ποσότητες.
            
         
               (2)
            
            
               Με τον εκτελεστικό κανονισμό (ΕΕ) αριθ. 1345/2014 της Επιτροπής (3) καθορίστηκαν οι πλεονάζουσες ποσότητες ζάχαρης που αποθηκεύτηκαν στην Κροατία πριν από την προσχώρησή της και οι οποίες πρέπει να απομακρυνθούν από την αγορά της Ένωσης με δαπάνες της Κροατίας, σύμφωνα με τις προθεσμίες που καθορίζονται στον εκτελεστικό κανονισμό (ΕΕ) αριθ. 170/2013, όπως τροποποιήθηκε με τον εκτελεστικό κανονισμό (ΕΕ) 2015/1407 της Επιτροπής (4).
            
         
               (3)
            
            
               Με επιστολή της 26ης Ιανουαρίου 2016, η Κροατία ενημέρωσε την Επιτροπή ότι, μολονότι δεν αμφισβητεί την υποχρέωση που υπέχει όσον αφορά την εξασφάλιση της απομάκρυνσης από την αγορά των πλεονασματικών ποσοτήτων ζάχαρης, όπως καθορίστηκαν από την Επιτροπή, δεν μπόρεσε να αντιμετωπίσει τις απρόβλεπτες διαδικαστικές δυσχέρειες κατά την τήρηση της υποχρέωσης απομάκρυνσης των εν λόγω πλεονασματικών ποσοτήτων από τις εμπλεκόμενες επιχειρήσεις, που οδήγησε στην παράταση των προθεσμιών για την απομάκρυνση, και ότι απαιτείται πρόσθετος χρόνος για τον σκοπό αυτό. Ως εκ τούτου, είναι σκόπιμο να παραταθούν κατά τέσσερις μήνες οι προθεσμίες που προβλέπονται στον εκτελεστικό κανονισμό (ΕΕ) αριθ. 170/2013.
            
         
               (4)
            
            
               Συνεπώς, ο εκτελεστικός κανονισμός (ΕΕ) αριθ. 170/2013 θα πρέπει να τροποποιηθεί αναλόγως.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο εκτελεστικός κανονισμός (ΕΕ) αριθ. 170/2013 τροποποιείται ως εξής:
   
               1)
            
            
               Στο άρθρο 9 παράγραφος 1, η ημερομηνία «31 Μαρτίου 2016» αντικαθίσταται από την ημερομηνία «31 Ιουλίου 2016».
            
         
               2)
            
            
               Το άρθρο 10 τροποποιείται ως εξής:
               
                           α)
                        
                        
                           η ημερομηνία «31 Μαρτίου 2016» αντικαθίσταται από την ημερομηνία «31 Ιουλίου 2016»·
                        
                     
                           β)
                        
                        
                           η ημερομηνία «30 Νοεμβρίου 2016» αντικαθίσταται από την ημερομηνία «31 Μαρτίου 2017».
                        
                     
         
               3)
            
            
               Το άρθρο 11 τροποποιείται ως εξής:
               
                           α)
                        
                        
                           στην παράγραφο 1, η ημερομηνία «30 Ιουνίου 2016» αντικαθίσταται από την ημερομηνία«31 Οκτωβρίου 2016»·
                        
                     
                           β)
                        
                        
                           στην παράγραφο 2 τέταρτο εδάφιο, η ημερομηνία «31 Μαρτίου 2016» αντικαθίσταται από την ημερομηνία «31 Ιουλίου 2016».
                        
                     
         
               4)
            
            
               Το άρθρο 12 τροποποιείται ως εξής:
               
                           α)
                        
                        
                           στην παράγραφο 1, η ημερομηνία «31 Ιουλίου 2016» αντικαθίσταται από την ημερομηνία «30 Νοεμβρίου 2016»·
                        
                     
                           β)
                        
                        
                           Η παράγραφος 2 τροποποιείται ως εξής:
                           
                                       i)
                                    
                                    
                                       στο πρώτο εδάφιο, η ημερομηνία «31 Μαρτίου 2016» αντικαθίσταται από την ημερομηνία «31 Ιουλίου 2016»·
                                    
                                 
                                       ii)
                                    
                                    
                                       στο δεύτερο εδάφιο, η ημερομηνία «30 Νοεμβρίου 2016» αντικαθίσταται από την ημερομηνία «31 Μαρτίου 2017»·
                                    
                                 
                                       iii)
                                    
                                    
                                       στο τρίτο εδάφιο, η ημερομηνία «30 Σεπτεμβρίου 2016» αντικαθίσταται από την ημερομηνία «31 Ιανουαρίου 2017».
                                    
                                 
                     
         Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Μαρτίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 112 της 24.4.2012, σ. 10.
   
      (2)  Εκτελεστικός κανονισμός (ΕΕ) αριθ. 170/2013 της Επιτροπής, της 25ης Φεβρουαρίου 2013, για τον καθορισμό μεταβατικών μέτρων στον τομέα της ζάχαρης λόγω της προσχώρησης της Κροατίας (ΕΕ L 55 της 27.2.2013, σ. 1).
   
      (3)  Εκτελεστικός κανονισμός (ΕΕ) αριθ. 1345/2014 της Επιτροπής, της 17ης Δεκεμβρίου 2014, για τον καθορισμό της πλεονάζουσας ποσότητας ζάχαρης, ισογλυκόζης και φρουκτόζης στην Κροατία (ΕΕ L 363 της 18.12.2014, σ. 80).
   
      (4)  Εκτελεστικός κανονισμός (ΕΕ) 2015/1407 της Επιτροπής, της 19ης Αυγούστου 2015, για την τροποποίηση του εκτελεστικού κανονισμού (ΕΕ) αριθ. 170/2013 σχετικά με τη θέσπιση μεταβατικών μέτρων στον τομέα της ζάχαρης λόγω της προσχώρησης της Κροατίας (ΕΕ L 219 της 20.8.2015, σ. 1).